NaiveNeuron/SloPal huggingface dataset:
B. Bugár, podpredseda NR SR: (2005-12-14):
Ľ. Navrátilová, poslankyňa: Ďakujem za slovo. Budem hovoriť k pánovi ministrovi. Kolegyne a kolegovia, prepáčte mi, ale nedá mi, aby som nezvolila tento spôsob komunikácie, a začnem tým, čo mi bolo na socializme odporné. Bolo mi odporné to, že keď som prišla do výskumného ústavu, ale aj mnohí z vás, keď prišiel, tak vedel, že pokiaľ nebudem v komunistickej strane, tak sa dostanem možnože po úroveň vedúceho odboru, ďalej nie. Proste existoval limit, za ktorý sa nestraníci nedostali. Očakávala som, že keď v tomto štáte bude demokracia, že normálny úradník bude vedieť, že preňho je otvorený akýkoľvek post. Viete, čo sa zmenilo? Zmenilo sa len to, že dnes sa nemeria tým, či je v komunistickej strane, dokonca keď je v komunistickej strane, je to zlé, ale meria sa tým, kto je za ním. A dostáva sa to už na úroveň vedúcich odborov. V personálnej politike sme tam, kde sme boli za socializmu, a tomto ma nikto iný nemôže presvedčiť, ako ja sama, pretože vidím, čo sa deje na tých úradoch. Pán minister, tá politizácia štátnej správy je neuveriteľná. Nekompetentní ľudia sa dostali na čelo úradov, vrchný inšpektor nikdy nebol inšpektor, vedúci či šéf úradu práce nikdy nepracoval v štátnej správe, ale majú politické krytie. Jediná zábrana, ktorá bola, že výberové konania budú cez Úrad pre štátnu službu. Tendencia - Úrad pre štátnu službu postupne utlmovať a výber všetkých postov bude na príslušnom rezorte. Takže možno, že sa dožijeme, že budeme mať na našich úradoch okrem štátnej vlajky ešte aj vlajky jednotlivých politických strán. Nepodporím tento zákon. Ďakujem.
Danko, Andrej, podpredseda NR SR (2024-02-06):
Prosím poslancov, aby nejedli v sále. Menovať nebudem, dobre? A pokračujeme v rozprave, poslankyňa Bihariová.
Grendel, Gábor, podpredseda NR SR (2021-12-02):
Prezentujme sa a hlasujme. (Hlasovanie.) Prítomných 142 poslancov, za 89, proti 7, zdržalo sa 45, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní, a to v podstate aj hneď teraz, keďže to bolo posledné hlasovanie, v zmysle schváleného programu na základe rozhodnutia Národnej rady o skrátenom legislatívnom konaní pristúpime teraz k prvému čítaniu o vládnom návrhu zákona, ktorým sa mení zákon č. 215/2021. Samozrejme, dám priestor aj pre procedurálne návrhy, takže ešte chvíľu strpenia, pán minister. Nech sa páči, pani poslankyňa Romana Tabák. Zapnite, prosím, mikrofón pani poslankyni Tabák.
Zemanová, Anna, poslankyňa NR SR (2021-06-24):
Pri starých environmentálnych záťažiach platí, že za odstránenie alebo sanáciu je zodpovedný pôvodca, to znamená oprávnená osoba. Málokedy je to ten vlastník pozemku, ktorý sa vlastne, pretože v minulosti tá záťaž vznikla v čase, kedy vlastníctvo nikoho nezaujímalo, lebo bolo všetko štátne. V podstate tie záťaže spôsobovali v prvom rade štátne podniky. Vlastníci sa dozvedeli o tom, že na ich pozemku je takáto environmentálna záťaž, v prevažnej miere až dodatočne, práve pri tej, pri tom registri obnovenej evidencii. Nie oni sú pôvodcovia tej, tej skládky. Práve naopak, štát aj bude musieť platiť tu, to odstránenie, ak bude určená oprávnená osoba. Tu ide o to, že pokým tá priorita ochrana životného prostredia a zdravia má vyššiu mieru ako všetky tie papierovačky, ktoré môžu trvať niekoľko rokov, takže štát bude môcť prikročiť k sanáciám predtým, než dôjde k vlastne nejakým možno aj súdnym, súdnym prieťahom. Čiže nebude to, že štát bude vymáhať si od toho vlastníka, ale bude si od neho vymáhať vlastne zhodnotenie toho pozemku, pretože on raz má pozemok, na ktorom je skládka, keď ju štát odstráni, v podstate jemu sa zhodnotí ten pozemok, ktorý nejakým spôsobom on získal, možno dedičstvom, ale mohol ju získať aj vedome kúpou, špekuláciou, že štát vlastne túto skládku odstráni alebo zosanuje, a vlastne v tom prípade mu daná ťarcha do tých ďalších majetkových úkonov, aby vlastne nebolo, že štát, štát niekomu zhodnotí pozemok tak, že vlastne on naďalej bude potom nejakým spôsobom špekulatívne on s ním nakladať.
Šeliga, Juraj, podpredseda NR SR (2021-03-31):
Ďakujem. Pani poslankyňa Halgašová, nech sa páči.
Šimečka, Michal, podpredseda NR SR (2024-01-24):
Ďakujem pekne. Pán poslanec Galko.
Bublavý, Dušan, poslanec NR SR (2016-09-22):
Pán kolega Chudík, určite nikoho v sále neprekvapím, keď poviem, že tvoja rozprava bola naozaj stopercentne pravdivá so skúsenosťami. A niekoľkokrát si spomenul slovko politické. Ja musím doplniť, viete, čo je politické? Tento návrh od opozičných kolegov, ktorí v symbióze so štrajkami, ktoré sa teraz organizujú, chcú byť veľkí buditelia a bojovníci za práva učiteľov. A to je vytĺkanie politického kapitálu.
M. Číž, podpredseda NR SR: (2007-09-18):
Teraz dávam slovo spravodajcovi, ktorého určil navrhnutý gestorský výbor pre financie, rozpočet a menu pánovi poslancovi Borisovi Hradeckému. Pán poslanec, máte slovo.
M. Jureňa, minister pôdohospodárstva SR: (2007-03-21):
Cieľom predloženého vládneho návrhu zákona je dosiahnutie súladu s novým nariadením Rady č. 2165 z roku 2005, ktorým sa mení a dopĺňa nariadenie Rady č. 1493 z roku 1999 o spoločnej organizácii trhu s vínom, ktorým bolo prijaté ustanovenie týkajúce sa povinnej destilácie vedľajších výrobkov z výroby vína pochádzajúcich z vinohradníckych oblastí Slovenska, a tiež úprava ochrany viníc tak, aby bolo možné vykonať zmenu druhu pozemku z poľnohospodárskeho na iný druh pozemku, ak ide o zmenu v záujme výstavby verejnoprospešných stavieb. Predkladaný vládny návrh zákona upravuje najmä možnosť použiť vedľajšie výrobky iným ako stanoveným spôsobom, upravuje tiež špecifikáciu, užívaciu povinnosť vlastníka a nájomcu vinohradníckej plochy v záujme zachovania užívania vinohradníckych plôch ako viníc. V taxatívne vymedzených prípadoch verejného záujmu sa navrhuje úprava súčasného znenia zákona, ktoré neumožňuje využitie viníc na iné účely, a dopĺňa sa ustanovenie o zrušení Tokajskej správnej komisie po prechode jej kompetencií na Tokajské združenie. Ďalšie úpravy sú prevažne legislatívnotechnického charakteru, pričom reagujú na aktuálne aplikačné problémy a zmeny v dotknutých právne záväzných aktoch Európskych spoločenstiev. Vážený pán predsedajúci, vážené pani poslankyne, vážení páni poslanci, vzhľadom na potrebu nanovo upraviť právne vzťahy týkajúce sa vinohradníckych plôch v Slovenskej republike obraciam sa na vás so žiadosťou o prerokovanie vládneho návrhu zákona, a to odporučenie na jeho prerokovanie v Národnej rade v druhom čítaní. Ďakujem za pozornosť.
Hrnčiar, Andrej, doterajší podpredseda NR SR (2020-03-20):
Pán poslanec Miroslav Urban.
Blanár, Juraj, podpredseda NR SR (2021-02-04):
Ďalšou, ktorá vystúpi v rozprave, je pani poslankyňa Jana Žitňanská, ktorej dávam slovo. Nech sa páči.
Blanár, Juraj, podpredseda NR SR (2023-05-10):
Teraz udeľujem slovo spoločnému spravodajcovi Jozefovi Hlinkovi z výboru pre financie a rozpočet, aby informoval Národnú radu o výsledku rokovaní vo výboroch a rovnako zdôvodnil návrh a stanovisko gestorského výboru. Nech sa páči.
Paška, Pavol, predseda NR SR (2013-06-27):
Pani poslankyňa Mezenská.
Suja, Miroslav, poslanec NR SR (2021-12-02):
Ďakujem za slovo, pán predsedajúci. Rád by som zareagoval na faktickú poznámku pána poslanca Krupu. Áno, je pravda to, čo si povedal, ale povedzme si na rovinu. Ja poznám veľa slobodných ľudí, ktorí chcú byť slobodní a nechcú nosiť zbraň. To znamená, že nemôžme teraz hovoriť celoplošne, že áno, že každý, kto chce byť slobodný, chce nosiť zbraň, majú k tomu rešpekt. Takže v tomto s tebou nesúhlasím, ale áno, ak chce slobodný, slušný a čestný človek nosiť zbraň, tak by sme mu to mali umožniť a nemali by sme mu klásť prekážky pod nohy. Ak sa tak cíti bezpečnejšie, ak je to jeho záľuba, ak je to jeho koníček a to už nehovorím o firmách, ktoré majú zbrojné licencie, ktoré s tým obchodujú, zamestnávajú ďalších ľudí a prispievajú do rozpočtu, lebo pri obchode so zbraňami legálnom neexistuje šedá ekonomika a tí všetci platia dane a nie v malej výške, vážení kolegovia, kolegyne. Ďakujem.
Taraba, Tomáš, poslanec NR SR (2021-06-23):
Marián, s radosťou vidím každú aktivitu, ktorá znižuje byrokraciu, pretože byrokracia zabíja podnikanie, to je historický fakt. Čoraz viac času musia podnikatelia venovať nielen štúdiu zákonov, ale najmä si musia úplne zbytočne najímať rôznych profesionálov, ktorí tieto zákony sledujú. To znamená, to sú dodatočné náklady, výdavky. Jednoducho ten prebyrokratizovaný aparát vždy znižuje ekonomický rast, a preto som rád, ak na Slovensku sa vydáme cestou, kedy si ľudia budú vedieť veľmi jednoducho zrátať, na čo majú nárok, čo sú ich povinnosti, a preto aj túto aktivitu ohľadom gastrolístkov vítam do momentu, kedy vlastne živnostníci si môžu úplne jednoducho bez nejakého archivovania bločkov a podobne proste uplatniť svoje vlastné zákonné nároky v podobe odpočítania týchto položiek. Takže toto som rád, len bolo by úplne vhodné, keby takýchto aktivít najmä v oblasti, čo sa týka daňového zákona napríklad, bolo čo najviac v tejto oblasti, a preto sa chceme spýtať, či tú reformu daňového zákona, že či realizuje ministerstvo financií aj v nejakej súčinnosti s koalíciou ako takou alebo sa to robí len v nejakom utajenom režime a potom tu budeme nielen my opozícia, ale aj vy koalícia na to pozerať, že čo všetko je tam popísané. Pretože nevzbudzuje veľkú dôveru, že čo sme za posledné týždne v tejto veci počuli, preto túto aktivitu pri gastrolístkoch z pohľadu podnikateľov vítam, ale oveľa väčšia úloha bude to, akú podobu bude ten zákon mať, a preto sa chcem otvorene spýtať, že či na tom participuješ aj ty alebo ide to všetko mimo vás. Ďakujem.
Laššáková, Jana, podpredsedníčka NR SR (2014-09-12):
Dobre. Ďakujem pekne. Poprosím vás uviesť do záznamu (ruch v sále), páni poslanci, ešte chvíľku vydržte, uviesť do záznamu vyhlásenie pána poslanca. Keďže sme odhlasovali všetky body, ktoré sme prerokovali a máme už iba termínované body, začneme v utorok o deviatej bodmi a komplexom bodov pána ministra financií. Prerušujem rokovanie schôdze. Prajem vám pekný víkend a uvidíme sa v utorok o deviatej. (Prerušenie rokovania o 11.30 hodine.)
Hlina, Alojz, poslanec NR SR (2012-09-18):
Áno. K tomu, čo hovoril pán minister. Ono sa dá tomu aj tak povedať, že človeka v živote aj civilizáciu sprevádza miera. Niekto povie, že miera je od Pána Boha, niekto povie, že príroda dáva veciam mieru. A proste tá miera udržuje človeka v nejakých hraniciach. Nastavuje ju. A, žiaľ, často človek stratí cit pre tú mieru. A vtedy je úplne zákonité, to je logicky vyústením straty citu pre mieru, že prídete k problému až k nešťastiu. A to ja identifikujem vo viacerých prípadoch, tuná, keď konkrétne na tomto je to úplne už jasné. Čiže tam tá miera sa stratila. Viete, nemám to až tak za zlé tým televíziám, že s tou mocou narábajú. Tá moc chutí. Ale je tam aj na druhej strane slabosť tých politikov. Naozaj, bojme sa toho, keď dramaturg nejakej reality show je silnejší ako politik. Ale nepochopte ma v zlom. Proste to musí byť postavené na niečom inom. Proste mi naozaj príde tak trošku až zvrátené obšliapavanie a to tichučké kráčanie okolo týchto ľudí. Ono je dobré a dôležité mať rešpekt aj schopnosť vybudovať si rešpekt. Ale keď máte strach, tak proste ten vás zväzuje, ten vám nedovolí myslieť. A to už je nebezpečné. A tu ja mám pocit, že naozaj veľa ľudí proste má strach, čiže sa boji. A tá druhá strana ľudí proste ide a funguje systémom, pokiaľ sa dá, potiaľ idú. Takže ja som rád, že aj týmto smerom, ako vravíte, ste oslovili tých zadávateľov reklamy. Tak som to myslel, že aj vo svete sa vyhodnocujú najúčinnejšie spotrebiteľské protesty akože pri moci tých. Takže aj tu by možno bola šanca, že ja budem kľudne v tomto nejaký synergický, že naozaj ma to trápi a toto by mohla byť vec s tými ľuďmi, ale férovo, ktorí aj tie relácie produkujú, aby aj oni mali takú stopku, že toto už je moc, niektorí to naozaj už prehnali. Ďakujem.
Šefčík, Marek, poslanec NR SR (2021-05-12):
Ďakujem za slovo, pán predseda. V rozprave k návrhu tohto zákona vystúpil pán poslanec Vetrák a pán poslanec Dostál. Poslanec Vetrák podal pozmeňujúce návrhy Milana Vetráka a Ondreja Dostála, ktoré obsahujú tri body. Aby sme mohli pristúpiť k hlasovaniu o pozmeňujúcich návrhoch podaných v rozprave, prosím, dajte hlasovať o skrátení lehoty podľa § 83 ods. 4 zákona o rokovacom poriadku.
Laššáková, Jana, podpredsedníčka NR SR (2013-06-21):
Na vystúpenie pána poslanca s faktickými poznámkami páni poslanci Huba, Kuffa, Brocka, Fronc, Kondrót, Přidal, Fecko, Zajac. Končím možnosť prihlásiť sa s faktickými poznámkami. Nech sa páči, pán poslanec Huba.
Glváč, Martin, podpredseda NR SR (2019-05-13):
Ďakujem. Pýtam sa spravodajcu, či chce záverečné slovo, ale poprosím ho, termín hlasovania.
Drobný, Stanislav, poslanec NR SR (2017-10-13):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, asi všetci tu vieme, že Trestný zákon v § 22 ods. 1 uvádza: „Kto v čase spáchania činu inak trestného nedovŕšil štrnásty rok svojho veku, nie je trestne zodpovedný.“ Je preto naozaj zvláštne, ak v zákone 372/1990 Zb. o priestupkoch je hranica zodpovednosti viazaná na dovŕšenie pätnásteho roku veku. Táto problematika nie je nová. Už v roku 2006 bola široko diskutovaná v súvislosti so znížením veku trestnej zodpovednosti na 14 rokov. Len za celý ten čas chýbala odvaha otvoriť túto tému napriek tomu, že u niektorých skupín obyvateľstva sa priestupky proti majetku podľa § 50 a priestupky proti občianskemu spolunažívaniu podľa § 49 zákona o priestupkoch stali životným štýlom. Už v roku 2008 po medzinárodnej konferencii Deti a protispoločenská činnosť upozornil vtedajší prezident policajného zboru plukovník Ján Packa na skutočnosť, že sa šíria krádeže z dôvodu zabezpečenia si stravy, cigariet, alkoholu pre seba a svoju rodinu. Poukázal tiež na skutočnosť, že skupiny páchateľov cielene využívajú osoby, ktoré ešte nedosiahli vek trestnej alebo priestupkovej zodpovednosti. Jeden z dôvodov, prečo sa po celý čas táto problematika neriešila, je následná nevymožiteľnosť sankcií, a to práve u tých najproblémovejších, neprispôsobivých komunít. Ale vzdať to a ponechať súčasný stav nie je cesta. Pri každom priestupku proti občianskemu spolunažívaniu, ako aj krádeží, tam nie je len páchateľ, ale je tam aj poškodený. Neustále beztrestné atakovanie slušných ľudí neprispôsobivými spoluobčanmi znižuje kvalitu života v celých regiónoch. Vážení, tu sa nám štát začína v mnohých lokalitách rozkladať a iste uznáte, že za to nemôžme my z opozičnej a vo všetkom blokovanej strany. Viem, že prijatie tohto zákona samo o sebe rieši málo. Je tu však príležitosť urobiť malý krok k návratu právneho štátu aj do problémových lokalít. Urobme ten krok. Ďakujem za pozornosť.
Mierna, Anna, poslankyňa NR SR (2021-11-30):
Pán predsedajúci, teraz budeme hlasovať o bodoch 1, 3, 6, 7, 8 a 9 spoločnej správy, ktoré boli vyňaté na osobitné hlasovanie. Odporúčanie gestorského výboru k uvedeným bodom je schváliť, avšak v rozprave boli podané návrhy, ktoré sa vylučujú s uvedenými bodmi a riešia uvedenú problematiku komplexnejšie.
Aštaryová, Zuzana, poslankyňa NR SR (2011-09-07):
Druhý návrh mala pani poslankyňa Vaľová nepokračovať v rokovaní o vládnom návrhu zákona. Dajte, prosím, o tomto hlasovať.
P. Prokopovič, minister dopravy, pôšt a telekomunikácií SR: (2003-07-02):
Dovoľte mi, pán predseda, aby som sa poďakoval všetkým poslancom za jednomyseľnú podporu tejto zmluvy. Ďakujem. (Potlesk.)
Drucker, Tomáš, minister zdravotníctva SR (2016-04-28):
Ďakujem. Zareagujem ešte, nemáme lehoty a pripúšťam, že možno je to 45 minút, ale teraz sa bavíme v tom čase, kedy dochádza k nejakému spontánnemu pôrodu alebo komplikáciám, kedy je potrebné zabezpečiť odvrátenie, teda to, čo ste povedali, na záchranu života, pretože poväčšine tie pôrody prebiehajú v plánovaných termínoch, to znamená, že tieto rodičky prichádzajú do nemocnice v plánovanom termíne, kedy je ešte v prípadoch, ktorý ste naznačili vy, ešte som možno zabudol spomenúť záchrannú zdravotnú službu a povinnosť v zmysle § 5 ods. 1 písm. f) zákona č. 579/2004 Z. z. o záchrannej zdravotnej službe, kedy je povinnosť zabezpečiť aj poskytnutie zdravotnej starostlivosti v súvislosti s pôrodom u najbližšieho poskytovateľa ústavnej zdravotnej starostlivosti, a práve na to potrebujeme mať v podstate túto, RLP-čko. Čo sa týka tých dôvodov, aj a keď už nebude ten čas, tak rýchlo len poviem tie dôvody. My sme neboli informovaní Svetom zdravia ako prevádzkovateľom tejto nemocnice, dozvedeli sme sa to z médií. Tie dôvody, keď sme potom diskutovali, sú tie, že v podstate tam mal iba troch lekárov, v tejto pôrodnici. Chýbalo celé anesteziologicko-resuscitačné oddelenie, ktoré v určitých prípadoch, ktoré môžu nastať, aj pôrodoch, sú dôležité, aby tam boli odbornosti a lekári na to, aby zabezpečili túto zdravotnú starostlivosť. To znamená aj z hľadiska bezpečnosti pacienta táto pôrodnica nie úplne spĺňala štandardy. A súhlasím, že treba, a my sme aj v rámci iniciatívy tejto, občianske združenie za túto iniciatívu, ale aj v rámci nášho rezortu diskutovali, že by som chcel teda počuť, ako pre tento región je zabezpečované poskytovanie zdravotnej starostlivosti a komunikácia pre občanov, že vedia kam chodiť, že žiarska pôrodnica bude dostatočne vybavená na tento nápor a tak ďalej. Takže tomu viem potom následne dať, keď budeme mať všetky tieto informácie, v priebehu krátkeho času, či už cez výbor, alebo iným spôsobom, vám dať vedieť.
Šefčík, Marek, poslanec NR SR (2023-06-21):
Áno. O sedemnástej dnes.
Kerekréti, Ján, poslanec NR SR (2021-10-20):
Pán predseda, teraz dajte, prosím, hlasovať o bode 2 zo spoločnej správy, ktorý som vyňal na osobitné hlasovanie. Odporúčanie gestorského výboru bolo schváliť. Upozorňujem, že v rozprave bol predložený pozmeňujúci návrh, ktorý rieši problematiku komplexnejšie.
M. Číž, podpredseda NR SR: (2007-02-06):
(Hlasovanie.) Prítomných 132 poslancov, za návrh 111 poslancov, zdržalo sa 20 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Nehézová, Jana, poslankyňa NR SR (2019-09-25):
Vážené kolegyne, kolegovia, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1547. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1638 z 3. júna 2019 a rozhodnutím č. 1663 zo 4. júla 2019 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Otvorte, prosím, pán predsedajúci, všeobecnú rozpravu.
Cmorej, Peter, poslanec NR SR (2021-05-04):
Ďakujem. Ja sa chcem poďakovať za jednu zmenu, ktorú sa nám podarilo dohodnúť na ministerstve financií, nemám to teraz pred sebou, myslím, že to bol § 2, týka sa pôsobenia a právomocí NBS-ky pri povedzme že odhaľovaní alebo potieraní nekalých činností, a to proste vydávania sa nejakej činnosti za kolektívne investovanie, keď niekto zhromažďuje peniaze za účelom kolektívneho investovania a nemá, nemá na to príslušné oprávnenia a nie je to správcovská spoločnosť. Tam bola už aj v návrhu nejaká formulácia, ktorá nebola úplne zreteľná, takže nahradili sme ju presnejšou formuláciou, aby som vám to aj priblížil, že k čomu to bude, tak napríklad, ak si spomínate, naposledy na východe prišli obyvatelia o nejakých 12 alebo 15 miliónov, keď „mladý finančník“ ich nahováral na Purex a cez rôzne mandátne zmluvy vyzbieral peniaze a chcel ich, teda vraj ich investoval, nakoniec z toho bola malá fonsil schéma, myslím, že teraz ho po asi práve roku pustili z väzby, som čítal v novinách. Takže pevne dúfam, že na základe tohto ustanovenia práve takéto nekalé činnosti bude možné potierať a som rád, že aj ministerstvo financií, aj NBS-ka súhlasila, aby sme v tejto aktivite ešte pokračovali aj prípadne ďalej v zákone o ochrane spotrebiteľa, takže čakám, že budeme mať k tomuto ešte nejakú diskusiu. Ďakujem.
P. Hrušovský, predseda NR SR: (2003-03-06):
(Hlasovanie.) Prítomných je 125 poslancov, za 53, proti 72. Návrh sme neschválili. Prosím ďalší návrh.
P. Paška, predseda NR SR: (2009-04-15):
Pán poslanec Kubovič.
Danko, Andrej, predseda NR SR (2020-02-20):
Ďakujem. Deväť faktických, uzatváram možnosť prihlásenia. Pani poslankyňa Zemanová.
Drdul, Dominik, poslanec NR SR (2022-12-13):
Dobrý deň prajem. Ďakujem, Jozef, za predloženie pozmeňujúceho návrhu. Je mi cťou, že sa, že som sa aj ja mohol podieľať na tvorbe takéhoto pozmeňujúceho návrhu, na tvorbe mechanizmu, ktorý je uplatnený a premietnutý do tohto pozmeňujúceho návrhu. A som rád, že sa nám aj prostredníctvom týchto malých, drobných krokov darí zlepšovať každodenný život ľuďom aj napriek tomu, že sa dostali vplyvom istých okolností do takejto neblahej situácie, že je voči nim vedená exekúcia.
M. Vášáryová, poslankyňa: (2009-04-23):
Vážený pán minister, kedy sa začnú sanačné práce v budove Reduty, pretože jej porušená statika si vyžaduje okamžitý zásah? Kedy predložíte reálny rozpočet na rekonštrukciu Reduty tak, aby ste mohli vybrať vo verejnom obstarávaní firmu, ktorá bude Redutu prestavovať? Tieto otázky a odpovede na ne sú dnes kľúčové preto, aby sme dokázali odhadnúť ciele ministerstva kultúry v kauze rekonštrukcie Reduty, ktorá sa nepochopiteľne odkladá už dva a pol roka. V tomto probléme totiž nejde len o sídlo Slovenskej filharmónie, ale aj o Slovenské národné divadlo a jeho repertoár. Presťahovaním Slovenskej filharmónie do sídla Slovenského národného divadla sa mení radikálne schopnosť divadla pôsobiť efektívne v budove starej opery. Vzhľadom na to, že nevieme, v akom stave sú verejné financie Slovenskej republiky, je otázne, z čoho mieni Ministerstvo kultúry Slovenskej republiky financovať dvojnásobne zvýšený rozpočet na rekonštrukciu Reduty. Vypratanie Reduty bez reálneho výhľadového plánu obnovy a termínu návratu Slovenskej filharmónie do svojho sídla môže ohroziť jedinú európsky známu koncertnú sálu na Slovensku. Ďakujem pekne, pán predsedajúci.
P. Paška, predseda NR SR: (2008-09-11):
(Hlasovanie.) 138 prítomných, všetci boli za. Konštatujem, že sme postúpili návrh zákona do druhého čítania.
Grendel, Gábor, podpredseda NR SR (2021-03-17):
Prezentujme sa a hlasujme. (Hlasovanie.) Prítomných 130 poslancov, za 89, proti 4, zdržalo sa 37 poslancov, hlasovali všetci prítomní. Konštatujem, že sme tento návrh schválili, a teda že Národná rada prerokuje uvedený návrh zákona v druhom čítaní, preto budeme hlasovať o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pani spravodajkyňa.
F. Mikloško, poslanec: (2007-02-07):
Pán predsedajúci, rokovací poriadok je byrokratický a často zväzujúci. Ale rokovací poriadok treba do puntíka dodržiavať, pretože je ochranou menšiny v parlamente. Nie väčšiny, ktorá si môže robiť, čo chce. A treba ho dodržiavať vždy. A v tomto prípade ho zle vykladáte. Pretože čokoľvek možno navrhnúť, ale pred hlasovaním, nie počas hlasovania. A vy vykladáte niečo, čo on tu povedal počas hlasovania. Bohužiaľ, je to byrokratický moment, ale nedá sa pohnúť. Dávam procedurálny návrh, aby sme to vrátili do druhého čítania po skončení.
V. Veteška, podpredseda NR SR: (2004-05-12):
Pani poslankyňa, môžete vystúpiť hneď v rozprave. Končím možnosť ďalších prihlášok do rozpravy a pani poslankyňa Navrátilová, nech sa páči. Ľ. Navrátilová, poslankyňa: Predložený vládny návrh, ktorým sa novelizuje zákon o sociálnom poistení, bol veľmi potrebný preto, že pri tvorbe zákona o sociálnom poistení sa akosi pozabudlo na invalidov z mladosti.  Z tohto hľadiska ja vítam, že sa vláda podujala a spracovala tento návrh asi v tom duchu, ako to požadovali členovia výboru pre sociálne veci a bývanie. V druhom čítaní môžeme diskutovať o tom, či konštrukcia výšky dôchodku je korektná, alebo nie je korektná, ale faktom je, že tieto ustanovenia v zákone o sociálnom poistení chýbali. Rozumiem tiež tomu, že v súvislosti s úlohami Sociálnej poisťovne v roku 2004 požaduje minister práce, sociálnych vecí a rodiny, aby sa upravila tvorba správneho fondu tak, že sa zvýši jeho tvorba približne, pokiaľ si dobre pamätám, o 93 miliónov. Pán minister, ale čomu už menej rozumiem, je, že sa do tejto právnej normy dostal alebo do návrhu právnej normy nasledujúci text: Sociálna poisťovňa môže na splnenie záväzku zdravotnej poisťovne alebo iného zdravotného zariadenia, ktorého zriaďovateľom je štát, obec alebo vyšší územný celok prijať od právnickej osoby so stopercentnou majetkovou účasťou štátu splatnú a nepremlčanú pohľadávku na úhradu pohľadávky Sociálnej poisťovne na dlžnom poistnom, nebudem to čítať ďalej, ide teda vlastne o to, že o bonite týchto pohľadávok nevieme nič. Toto je bianko šek, ktorý môže istým spôsobom dostať Sociálnu poisťovňu do dosť vážnych problémov, pretože namiesto peňazí bude dostávať papiere, o ktorých hodnote neviem absolútne nič. Ja preto vyslovujem naozaj počudovanie, že ste vyšli s týmto návrhom a rozhodne avizujem, že ja s týmto súhlasiť nebudem, pretože zase to majú byť dôchodcovia, ktorí doplatia na oddlžovanie zdravotníckych zariadení. Nech oddlžovanie zdravotníckych zariadení rieši pán minister zdravotníctva a vy sa zaoberajte situáciou v Sociálnej poisťovni. Toto považujem za veľmi nesystémové riešenie a dokonca by som povedala za riešenie škodlivé Sociálnej poisťovni. Ďakujem za slovo.
M. Urbáni, poslanec: (2006-02-07):
A čo sa týka 20 mld., to bolo v roku 2002, dnes už treba viac, ale uisťujem vás, že tie peniaze boli a sú, ja nemám zlatú kartu, na ktorej je také konto, ale peniaze sú v bankách. A keby sa zatvoril lievik, aby tu zbytočne odtekali peniaze a mrhali sa, keby bol centrálny elektronický informačný systém, ktorý by kontroloval každú korunu, vtedy by sa oplatilo do tohto systému jednorazovo dať. Samozrejme, do nie zreštrukturalizovaného systému peniaze dať, by bolo, ako ste povedali, vlievať peniaze do jamy bez dna. Čiže ja som ochotný aj dnes, ale myslím si, že aj minister Zajac má tie schopnosti, že by tiež si tie peniaze vedel zohnať, len bolo treba pripraviť na to systém, aby do toho zdravotníctva sa tie peniaze mohli dať. Do nereformovaného systému je škoda dať peniaze, pretože sa stratia a za niekoľko mesiacov sme tam, kde sme boli predtým. Čiže to bola moja myšlienka. Ďakujem pekne.
Mihál, Jozef, podpredseda vlády a minister práce, sociálnych vecí a rodiny SR (2011-06-28):
Ďakujem, pán podpredseda. Vážené panie poslankyne, vážení páni poslanci, vážení prítomní, vládny návrh zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, sa predkladá za účelom transpozície smernice Európskeho parlamentu a Rady 2009/52/ES, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov. Vládnym návrhom zákona sa navrhuje doplnenie doterajšej právnej úpravy nelegálnej práce a nelegálneho zamestnávania o nelegálne zamestnávanie štátnych príslušníkov tretích krajín, ktorí sa neoprávnene zdržiavajú na území Slovenskej republiky, pričom sa navrhuje zaviesť povinnosť zamestnávateľov, ktorí nelegálne zamestnávajú štátnych príslušníkov tretích krajín, zaplatiť okrem administratívnej pokuty aj ďalšie dodatočné taxatívne ustanovené platby. Ďalej sa navrhuje ustanoviť podmienky prechodu zodpovednosti zamestnávateľa za zaplatenie administratívnej pokuty a ďalších dodatočných platieb na ďalšie vymedzené osoby podieľajúce sa na dodávke práce, tovaru alebo poskytnutých služieb. A ďalej sa navrhuje presunúť kompetencie Ústredia práce, sociálnych vecí a rodiny a úradov práce, sociálnych vecí a rodiny v oblasti kontroly nelegálnej práce a nelegálneho zamestnávania len na inšpektoráty práce. S cieľom naplnenia ustanovení smernice 2009/52/ES sa navrhuje úprava ďalších súvisiacich zákonov. Vládnym návrhom zákona sa tiež transponuje smernica Rady 2009/50/ES o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania novelou zákona o pobyte cudzincov a novelou zákona o službách zamestnanosti. Smernica 2009/50/ES zavádza vydávanie modrých kariet pre vysokokvalifikovaných cudzincov z tretích krajín, ktoré majú uľahčiť ich pobyt a prístup na trh práce v rámci Európskej únie. Ďakujem vám za pozornosť.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 137, za 110, proti 25, zdržal sa 1, nehlasoval 1. Konštatujem, že sme v treťom čítaní . Otváram rozpravu v treťom čítaní. Hlási sa niekto do rozpravy? Nie je tomu tak. Vyhlasujem rozpravu za skončenú.
Šebová, Zuzana, poslankyňa NR SR (2017-12-01):
Dobrý deň. Teraz trošku zase naspäť k zákonu ako takému, sme sa rozvášnili. Ja budem stručná a vecná. Ja mám nejaké otázky na pána ministra. Ako prvá vec, ktorá ma zaujala, je, že v doplnkových, v doplnkových ordinačných hodinách sa ustanovilo, že ten, kto sa objedná na presný termín po riadnych ordinačných hodinách, bude ošetrený, nebude mu platené, nebudú lekárovi platené výkony z verejného zdravotníctva, zaplatí ich pacient, ale, ako tu píšeme, že lieky, zdravotnícke pomôcky, dietetické potraviny a všetko ostatné, ktoré indikoval lekár, ktorý má uzatvorenú zmluvu so zdravotnou poisťovňou, budú mu hradené obvyklým spôsobom podľa platných právnych predpisov. Takže ak som to dobre pochopila, pán minister, on síce pôjde v doplnkových hodinách, zaplatí výkon u lekára, ale liečba a všetko ostatné mu bude preplatené z verejných financií, áno? A ja sa teda pýtam a je to na margo mojej otázky na výbore, ak si spomínate, čo som vám položila, ak máme nezazmluvnených lekárov a idete k nim, tak zaplatíte za výkony, však to je samozrejmé, ale zaplatíte aj za lieky. Ale ja sa pýtam, aký je potom rozdiel medzi týmito dvoma prípadmi? Pretože pre mňa je to to isté, verejné financie nejdú na výkony, čo už máte aj u nezazmluvneného lekára, ale liečba je preplatená. Dobre, tak potom mi odpoviete. To ja pôjdem ďalej a vy mi odpoviete, to mi stačí. Dobre, takže toto bola prvá vec. No druhá vec, ktorá ma, len mi ho zabavíte, nebude mi vedieť odpovedať. Mám veľa otázok. (Povedané so smiechom. Reakcie z pléna. Prerušenie vystúpenia predsedajúcou.)
Ďuriš Nicholsonová, Lucia, podpredsedníčka NR SR (2016-10-19):
Ďakujeme pekne, pani poslankyňa za vaše vystúpenie. Jedna faktická poznámka. Končím možnosť prihlásiť sa s faktickou poznámkou. Pani poslankyňa Vaľová, nech sa páči.
Laurenčík, Milan, podpredseda NR SR (2022-06-21):
Pán poslanec Richard Nemec, nech sa páči.
L. Nagy, poslanec: (2005-06-23):
V informácii sa nachádza jedna pripomienka. Prosím vás, aby ste dali hlasovať o pripomienke uvedenej v časti IV.
Danko, Andrej, predseda NR SR (2016-12-08):
Pani ombudsmanka, prepáčte, si dovoľujem, chcel by som otázku. Viem, že ste boli upozornená, že...
P. Paška, predseda NR SR: (2008-05-15):
Predpokladám, že ani pani ministerka, ani pán spravodajca už nevyužijú svoju možnosť na vystúpenie. Vzhľadom na to, že sme rozhodli o presune bodu návrhu poslancov pani Zmajkovičovej a pána Kovačócyho, budeme teraz rokovať o návrhu poslancov Národnej rady Slovenskej republiky Marty Damborskej, Ľudmily Muškovej a Jána Podmanického na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov . Poprosím teraz pani navrhovateľku, pani poslankyňu Ľudmilu Muškovú, aby odôvodnila návrh.
B. Bugár, podpredseda NR SR: (2005-03-21):
M. Demeterová, poslankyňa: Vážená pani poslankyňa, ja som sa takisto v mene kresťanskodemokratických žien zúčastnila na tej istej konferencii v Berlíne. Myslím si, že tá problematika bola veľmi široká a zdá sa mi trošku nenáležité vystúpiť v tejto debate v súvislosti s rodičovským príspevkom, pretože ako pán poslanec Brocka povedal, rodičovský príspevok je sociálna dávka. Ja súhlasím s vami v tom, a o tom môžeme hovoriť a ja som už pánovi ministrovi dávno predtým navrhovala, aby sme umožnili ženám alebo teda rodičom, ktorí sú doma na rodičovskom príspevku do určitej výšky zárobok, a tým by sme vlastne vyriešili to, čo vy hovoríte. Ale to hovoríme o príležitostnom zárobku. Ale nehnevajte sa, ak jedna žena nastúpi do práce riadne na plný úväzok, aby ostatní daňoví poplatníci, ktorí sú možno často ešte v oveľa horšej sociálnej situácii, sa  jej  skladali  na 4 000 korún, ktoré ona dostane. Nepripadá mi to spravodlivé. A nehnevajte sa, zastupujem takisto 10-tisícovú členskú základňu žien a moje ženy sa k takémuto niečomu nehlásia. Myslím si, že sa dá o tom hovoriť, ako umožniť tým ženám, aby zostali v kontakte s prostredím, aby boli aktívne, aby mali možnosti, stretla som sa s viacerými predstaviteľkami materských centier, ktorým takisto prekážala jedna jediná vec, že nemajú možnosti, povedzme napísať nejaký článok, alebo ako ste spomínali tie prípady, privyrobiť si. Ale keď sa niektorá žena vráti riadne do pracovného procesu na plný úväzok, nemyslím si, že je férové, aby dostávala sociálnu dávku ako taká žena alebo rodič, ktorý sa...
Šimečka, Michal, podpredseda NR SR (2023-12-19):
Ďakujem veľmi pekne. Ďalším písomne prihláseným do rozpravy je pán poslanec Galko, ktorému týmto dávam slovo.
Sulík, Richard, predseda NR SR (2011-09-08):
Prosím, hlasujte teraz. (Hlasovanie.) Prítomných 146 poslancov, hlasovalo 77 za, 68 sa zdržalo, 1 nehlasoval. Národná rada pridelila návrh tohto zákona výborom, určila gestorský výbor a príslušné lehoty. Poprosím poslanca Mariána Radošovského, ktorý je spravodajcom navrhnutého gestorského výboru pre verejnú správu a regionálny rozvoj, aby uviedol hlasovanie v prvom čítaní o vládnom návrhu zákona o dobrovoľníctve a o doplnení niektorých zákonov, tlač 436. Pán poslanec, máte slovo. (Hlasovanie o vládnom návrhu zákona o dobrovoľníctve a o zmene a doplnení niektorých zákonov , tlač 436.)
Hrnčiar, Andrej, podpredseda NR SR (2018-12-06):
Je to procedurálny návrh alebo faktická? Takže dve faktické poznámky. Takže nech sa páči, pán poslanec Pavelka.
Bugár Béla, podpredseda NR SR (2017-02-07):
Vážené panie poslankyne, vážení páni poslanci, budeme pokračovať hlasovaním. Takže prosím, aby ste sa ukľudnili. Ešte pred tým dovoľte, aby som privítal na balkóne maturantov zo súkromného gymnázia s vyučovacím jazykom maďarským z Dunajskej Stredy. Buďte vítaní! (Potlesk.) A zároveň s procedurálnym návrhom pán poslanec Vašečka, nech sa páči.
Grendel, Gábor, podpredseda NR SR (2021-10-06):
Pán poslanec Taraba.
Záhumenský, Marián, poslanec NR SR (2014-12-04):
Ďakujem pekne, pán predseda. V rozprave vystúpila jedna pani poslankyňa, nepredložila žiadny procedurálny návrh. Preto, prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Kazda, Radovan, poslanec NR SR (2021-03-30):
Ďakujem. Pani poslankyňa Šuteková, Európska únia je svetovým lídrom boja proti zmene klímy v globálnom meradle. Súhlasím s vami, že naozaj dalo by sa rozprávať veľmi veľa hodín, veľmi... stovky hodín stráviť tým výpočtom opatrení, nákladov na opatrenia v boji proti zmene klímy. Máme vypočítané už a investujeme veľmi veľa financií na boj proti zmene klímy a na adaptačné opatrenia a práve preto, že mali by sme o tom rozprávať stovky hodín, než zavedieme nejakú, nejakú definíciu, tak práve preto ja by som navrhoval, aby sme najprv tie stovky hodín o tom rozprávali, tak ako to robíme v každom štandardnom procese, keď ideme schvaľovať nejaký, nejaký ďalší nový cieľ. Tak najprv si určíme, koľko to bude stáť, či na to máme prostriedky, akým spôsobom vnútime podnikateľom nejaké ďalšie náklady, a následne až na to si určíme nejaký ten cieľ, ktorý budeme vedieť potom presadiť aj na legislatívnej úrovni. Ďakujem. (Neutíchajúci ruch v sále.)
Petro, František, poslanec NR SR (2015-11-13):
Ďakujem pekne, pán predseda. V rozprave k novele návrhu zákona vystúpili štyria páni poslanci: pán poslanec Madej, pani poslankyňa Šípošová, pán poslanec Lipšic, pán poslane Hlina. Pozmeňujúci a doplňujúci návrh podal pán poslanec Madej a pani poslankyňa Šípošová, ktorá žiada hlasovať osobitne o bodoch 4 a 5 tohto pozmeňujúceho návrhu a zároveň vyníma na osobitné hlasovanie body 4, 5, 6 a 7 spoločnej správy. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Dajte, prosím, pán predseda, hlasovať o bodoch 1, 3, 8 až 16 s odporúčaním schváliť.
P. Hrušovský, podpredseda NR SR: (2001-10-25):
(Hlasovanie.) Prezentovalo sa 104 poslancov, za 93, proti 2, zdržalo sa 7, nehlasovali 2. Návrh sme schválili. Posledný prerokovaný bod včerajšieho rokovacieho dňa bol vládny návrh zákona o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby . Prosím teraz pána poslanca Hóku, pán poslanec Hóka,  aby ste ako poverený spravodajca výborom Národnej rade predložili návrh uznesení s odporúčaním prerokovať tento návrh zákona v druhom čítaní a prideliť návrh na prerokovanie výborom. Nech sa páči, máte slovo. L. Hóka,  poslanec: Ďakujem, pán predsedajúci. Vážená Národná rada, v rozprave vystúpil jediný poslanec pán poslanec Finďo. Žiadny konkrétny návrh nepredniesol, preto navrhujem, vážený pán predse-dajúci, odporúčanie, aby Národná rada Slovenskej republiky prijala k predloženému návrhu zákona uznesenie, že predložený návrh prerokuje v druhom čítaní.
Žiga, Peter, minister životného prostredia SR (2013-10-16):
Ďakujem pekne. Pani podpredsedníčka Národnej rady, vážené panie poslankyne, páni poslanci, predložený vládny návrh zákona o obmedzení používania určitých nebezpečných látok v elektrických zariadeniach a elektronických zariadeniach a ktorým sa mení zákon č. 223/2001 Z. z. o odpadoch, zabezpečuje prebratie smernice Európskeho parlamentu a Rady č. 2011/65 o obmedzení používania určitých nebezpečných látok v elektrických a elektronických zariadeniach a jej delegovaných smerníc a odstraňuje vzniknutý transpozičný deficit. Cieľom návrhu zákona je definovať práva a povinnosti výrobcu elektrických a elektronických zariadení, povinnosti splnomocneného zástupcu, dovozcu a distribútora týchto zariadení pri používaní určitých nebezpečných látok pri ich uvádzaní na trh a stanoviť činnosť orgánov dohľadu nad trhom pri kontrole dodržiavania povinností stanovených zákonom. Návrh zákona je v súlade s Ústavou Slovenskej republiky a s medzinárodnými zmluvami a dokumentmi, ktorými je Slovenská republika viazaná. Chcel by som vás požiadať o podporu navrhovaného vládneho návrhu zákona. Ďakujem pekne, pani predsedajúca, skončil som.
Kollár, Boris, predseda NR SR (2021-10-05):
Ďakujem pekne. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Hlina, Alojz, poslanec NR SR (2013-10-16):
Ďakujem pekne. Ono je vždycky príjemným osviežením, keď vystúpi v rozprave vládny poslanec, i keď to má charakter takej oslavnej ódy. A ja len vecne k tomu niečo poviem. Ja som sa na tento zákon nepripravoval, ale podľa mňa je dôležitý. V druhom čítaní si dovolím k tomu vystúpiť a spravím aj komparácie, ako je to kde inde a čo tu stvárate. Ale teraz len poviem takú vec, že § 2 ods. 6 hovorí, že keď sa na tých cestách župných vyberie nejaké mýto, znížia sa to o náklady NDS-ky a ostatok ide župe, ktorá ich účelovo musí použiť pre opravu ciest. To je doteraz všetko dobre, stále dobre. Avšak v prípade, že ten výber bude nižší, tak rozdiel na prevádzku župa dopláca. A teraz, prosím vás, keď budete vyberať mýtne, no tak šofér už nepôjde po tých úzkych cestách, no tak pôjde po diaľnici. No však to je logické. Nie? No čiže to znamená, že výber mýta po tých župných cestách nebude. Ale tie náklady zostanú. Čiže, vážení soudruzi, máte tam chybu, prosím vás pekne. Tak sa s ňou popasujete a nájdite riešenie, lebo niekto vám vystaval tie stanice, niekto vám ich bude fakturovať a, nebojte sa, hojne, lebo však tu to umožnia, hej, a zaťažia tú vašu župu. Potom bude chýbať nejakej ZDŠ-ke. Či čo vy to máte? Stredné školy? No poviete, že na to nemáte, lebo musíte platiť SkyTollu, že monitoruje niečo, po čom nikto nechodí, lebo však už sa chodí po diaľnicach. No máte tam chybu, soudruzi. A bolo by dobré sa s ňou popasovať. Ďakujem.
Hrnčiar, Andrej, podpredseda NR SR (2017-04-04):
Končím možnosť nahlásiť sa s faktickými poznámkami. Dve faktické poznámky. Nech sa páči, pani poslankyňa Jurinová.
Poliačik, Martin, poslanec NR SR (2011-02-04):
Pán Paška, ja si vážim tú priamu konfrontáciu, kľudne v nej budem pokračovať nasledujúce štyri roky. Ten váš prejav bol dobrým prejavom opozičného politika a považujem vás za jedného z najlepších opozičných politikov, dúfam, že v tejto pozícii vydržíte, čo najdlhšie. Úprimne vám to želám, lebo vám to naozaj ide. Čo sa týka tej jednej veci, v ktorej ste sa ale pomýlili, tak to je plnenie programu SaS v tomto volebnom období. Možno ste mali možnosť prečítať si odpočet splnených bodov nášho programu, ktorý zverejnil náš predseda, ak nie, ja vám ho rád prepošlem. A keď by ste chceli konkrétne príklady, vy vždycky veľmi radi vytiahnete z tých 120 bodov tie dva: dekriminalizáciu aj partnerstvá homosexuálov. Ale o tých bodoch predsa od začiatku viete, že cez koaličné rokovania neprešli. Ale my tam máme okrem nich ďalších 128, keďže tých bodov bolo nakoniec 130, tak máme ďalších 128, na ktorých pracujeme a plníme ich. - Zachránili sme napríklad centrá voľného času, ktoré boli postavené do likvidačnej pozície práve vašou vládou. - Zaviedli sa elektronické aukcie dreva v lesoch. Takisto jeden z našich bodov. - Pracuje sa na zavedení odvodového bonusu. Takisto jeden z našich bodov. Takže to isté, čo som povedal vášmu kolegovi Kaliňákovi, prosím vás, dajte si tú prácu, my máme naozaj na rozdiel od toho, čo ste vy publikovali pred voľbami, konkrétny program a pracujeme na jeho plnení. Tak kľudne si môžte robiť kvačky a po štyroch rokoch sa porozprávame o tom, že koľko z toho prešlo a koľko nie. Ďakujem.
Laššáková, Jana, podpredsedníčka NR SR (2012-06-22):
Dobre. Ďakujem, ďakujem pekne. (Krátke prerušenie.) (Po prerušení.)
Šipoš, Michal, poslanec NR SR (2024-01-09):
Ďakujem pekne za slovo. Chcem poďakovať aj kolegom z KDH, ktorí sa pridali k nám a tiež vystúpili tuším dvaja kolegovia, takže aj za to vďaka. Čo sa týka vystúpenia Vila Tankóa veľmi dobre, som rád, že sa tiež zapojil do debaty a niekedy aj s nadsázkou, aj s tou športovou terminológiou veľmi presne pomenoval veci. Čo ma zaujímalo najviac, tak bolo to, ako vyobrazil, ako vlastne fungovali smeráci. Je tam jeden dobrý príklad pán Makó, ich nominant, ktorého si oni vybrali, samozrejme, že robili s ním kšefty tak ako s ďalšími. No a potom, keď začala za našej vlády fungovať spravodlivosť, tak zrazu títo svedkovia ich špinavostí začali odhaľovať tieto praktiky. No a, samozrejme, smerákom neostalo nič iné, len ich označovať za kajúcnikov a že to si vymýšľajú a riadne bludy a telenovely, ako to už vidíme aj na tých Ficových videjkách, kde sa snaží ľudí presvedčiť o tom, že ako on zníži ceny rožku a vajec. Ale to to video zo stretnutia, kde rozdával úlohy, ako zničiť spravodlivosť, to to video neukáže. Neukáže video, kde úkoluje Šutaja Eštoka, aby odstránil čestných policajtov, aby zničil NAKA. Neukáže video, kde úkoluje Suska, aby zrušil špeciálnu prokuratúru a znížil tresty. Neukáže to, ako nakoniec znižovaním tých trestov pomáhajú svojim ľuďom, gaunerom, zločincom. A čerešnička na torte ich plánu je to, aby mali aj svojho prezidenta. Áno, toho chrumkavého, pekného, jamkatého kandidáta, ktorý dokoná celé dielo. Prezidenta, ktorý bude môcť dávať amnestie, ktorý bude môcť dávať milosti už odsúdeným ľuďom, ich ľuďom. Na toto treba dávať... (Prerušenie vystúpenia časomerom. Potlesk.)
Zmajkovičová, Renáta, podpredsedníčka NR SR (2013-02-13):
Ďakujem, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa teraz, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Prerušujem rokovanie o tomto bode programu. Teraz nasleduje druhé čítanie o návrhu poslanca Bratislava Škripeka na vydanie zákona, ktorým sa mení a dopĺňa zákon Slovenskej národnej rady č. 445/1990 Zb., ktorým sa upravujú podmienky predaja a rozširovania tlače a iných vecí spôsobilých ohroziť mravnosť v znení zákona č. 102/2010 Z. z. Návrh zákona má tlač 252. Spoločná správa výborov má tlač 252. Dávam teraz slovo pánovi poslancovi Branislavovi Škripekovi, aby návrh zákona odôvodnil. Nech sa páči, pán poslanec. (Rokovanie o návrhu poslanca Národnej rady Slovenskej republiky Branislava Škripeka na vydanie zákona, ktorým sa mení a dopĺňa zákon Slovenskej národnej rady č. 445/1990 Zb., ktorým sa upravujú podmienky predaja a rozširovania tlače a iných vecí spôsobilých ohroziť mravnosť v znení zákona č. 102/2010 Z. z. , tlač 252.)
P. Pelegrini, poslanec: (2009-02-10):
Vládny návrh zákona, ktorým sa mení a dopĺňa zákon č. 57/1998 Z. z. o Železničnej polícii v znení neskorších predpisov a o zmene a doplnení niektorých zákonov, sa mení takto: V článku III sa vypúšťajú slová „spáchané prekročením užitočnej hmotnosti vozidla“. Vypustením uvedených slov dôjde k zosúladeniu článku III predloženého vládneho návrhu zákona s platným znením § 22 ods. 1 písm. i) zákona Slovenskej národnej rady č. 372/1990 Zb. o priestupkoch v znení neskorších predpisov, ktoré bolo zmenené zákonom č. 8/2009 Z. z. o cestnej premávke. Takže zostane v tom zákone o priestupkoch len odkaz na paragraf bez popisu  toho deliktu, ktorý sa už  v zmysle novely zákona o cestnej premávke nazýva inak. Ďakujem pekne za podporu.
Fecko, Martin, poslanec NR SR (2013-03-13):
Ďakujem pekne, pán kolega, za pripomienku. Samozrejme, práve v tomto pozmeňujúcom návrhu vypúšťame tú Železničnú políciu, ktorá ešte v návrhu zákona, teda v zákone je. Sme si vedomí toho, že bola ako teda už delimitovaná, takže viac-menej to treba opraviť aj v zákone, lebo tam to neni. Tak na to chcem aj upozorniť, že by to stálo za to. A, samozrejme, je váš názor, takže myslím si, pán kolega, že áno, v poriadku, ale potom to nevolajme policajtmi. Volajme to nejako inak, ako som povedal. Lebo u mňa policajt aj v národe policajt, to znamená tá silová zložka, ktorá tu je. Takže povedzme niečo iné. Takže potom by som to bral, ale dobre, je to váš názor. Ďakujem pekne.
Zemanová, Anna, poslankyňa NR SR (2022-09-22):
Ja len pre poriadok chcem povedať, že som vzniesla námietku pri tom zvláštnom hlasovaní svojvoľnom pána predsedu a nedal o mojej námietke hlasovať. Takže žiadam, aby bolo najneskôr zajtra o jedenástej o mojej námietke hlasované.
Kremský, Peter, poslanec NR SR (2023-03-22):
Pán poslanec Suja, skutočne je nekultúrne prirovnávať ľudí k zvieratám. To by ste mali vedieť vo vašom veku. Tak sa správajte slušne, dobre? Keby to robili vaše deti svojim spolužiakom v škole, asi by sa vám to nepáčilo. (Reakcie z pléna.) A nevyhukujte, dobre? Nie sme v maštali. No, kde sme?
Urban, Miroslav, poslanec NR SR (2021-09-22):
Ďakujem veľmi pekne za pripomienku. Ja som len lekár, vy pracujete v tomto odvetví dlhšie, máte určite skúsenosti omnoho bohatšie, lepšie. Tak ja to beriem, samozrejme, na vedomie. Ak sa to bude dať, ak prejde zákon prvým čítaním, tak do toho druhého čítania zapracujeme návrhy alebo inšpiráciu od vás, doplniť to, aby to bolo aj z toho legislatívneho hľadiska čisté, dopracovať teda ten výpis z registra trestov a podobné veci. Takže ozaj ďakujem za pripomienku. A naozaj ste spomínali tie práva rodičov na vzdelávanie, ako to oni vnímajú. To by malo byť nosné, aj to vzdelávanie, aj tá sexuálna orientácia a podobné veci. Tam by sa malo stavať na tom, ako to rodičia vnímajú, ako to rodičia chcú. Tak naozaj veľmi pekne ďakujem.